Tunel Považský Chlmec

Tunel Považský Chlmec je diaľničný dvojrúrový tunel na Slovensku, ktorý meria 2218 metrov. Nachádza sa severozápadne od centra Žiliny a je súčasťou úseku diaľnice D3 Žilina, Strážov–Žilina, Brodno. Zmluva na výstavbu bola podpísaná 26. mája 2014, samotná výstavba sa oficiálne začala 17. júna 2014.  

Slávnostný začiatok razenia tunela osadením sošky sv. Barbory sa uskutočnil dňa 10. marca 2015 v mieste stavby stredového portálu tunela. K 5. júnu 2015 bolo v súčte vyrazených 1127 m v kalote.

Tunel bol slávnostne prerazený 28. januára 2016  a v plnom profile odovzdaný do užívania 2. decembra 2017.

 Parametre 
Obe tunelové rúry do približnej polovice tunela stúpajú v smere staničenia o 0,5 percenta, ďalej nasleduje klesanie 0,79% až do konca tunela. Zakružovací polomer oblúka tunelových rúr má hodnotu 30 kilometrov. 

V tuneli sú umiestnené SOS výklenky vo vzdialenostiach približne 200 metrov a výklenky pre hydrant požiarneho vodovodu sú rozmiestnené po približne 100 metroch. Vetranie tunela funguje ako pozdĺžne pomocou prúdových ventilátorov.

 Referencie 

 Externé odkazy 
 Špecifiká tunela

Považský Chlmec
Kategória:Stavby v Žiline
Kategória:Doprava v Žiline
Kategória:Diaľnica D3 (Slovensko)